ทำโปรตีนเชคหรือสมูธตี้ คำนวณหาโปรตีนที่ร่างกายต้องการ แนวทางการกินเวย์สำหรับคนเล่นกล้าม ลดน้ำหนักด้วยเวย์โปรตีน
เทส่วนผสมรวมกันในเครื่องปั่นแล้วทำโปรตีนเชคซะเลย สะดวกสุดๆ ให้ทำตามคำแนะนำข้างกระป๋อง ว่าต้องตวงเวย์ผงยังไง จากนั้นก็เอาไปผสมกับน้ำอื่นๆ ในปริมาณที่แนะนำ รวมถึงส่วนผสมที่อยากเพิ่มเติม แล้วปั่นจนเนียน  ถ้าไม่มีเครื่องปั่น ให้ใช้เครื่องผสมอาหาร ขวดค็อกเทล กระทั่งตะกร้อมือและส้อม ผสมทุกอย่างในแก้วหรือชามจนเข้ากัน เดี๋ยวนี้เวย์มีขายหลายรสชาติด้วยกัน ก็เลือกตามรสสมูธตี้ที่ต้องการได้เลย เช่น วานิลลา สตรอว์เบอร์รี่ บลูเบอร์รี่ กล้วย ช็อคโกแลต เป็นต้น เวย์โปรตีนเชคผสมผลไม้หรือส่วนผสมอื่นๆ ก็ได้รสชาติไปอีกแบบ แถมมีประโยชน์ ลองหาสูตรอร่อยๆ ตามหนังสือหรือเว็บดู เดี๋ยวนี้มีสารพัดเมนูเครื่องดื่มผสมเวย์ ง่ายสุดคือปั่นหรือผสมผลไม้ในโปรตีนเชคของคุณ โดยเทส่วนที่เป็นน้ำลงไปก่อน แล้วเติมส่วนผสมต่อไปนี้ตามลงไป 1 - 2 ถ้วยตวงตามชอบ  น้ำผลไม้ กล้วย ลูกพีช ลูกแพร์ มะม่วง ผลไม้ฉ่ำน้ำ เช่น ส้ม สับปะรด และแตงโม นม นมถั่วเหลือง นมอัลมอนด์ กะทิ หรือนมพร่องมันเนย เวลาปั่น โปรตีนเชคจะได้ออกมาข้นและเย็นชื่นใจเหมือนสมูธตี้หรือมิลค์เชคตามร้านเลยทีเดียว หรือจะเอากล้วย ราสเบอร์รี่ และผลไม้อื่นๆ ไปแช่แข็งก่อนก็ได้ (หรือซื้อแบบที่เขาแช่มาแล้ว) แล้วผสมลงไป ถ้าใช้น้ำแข็งก้อน อาจจะเปลี่ยนน้ำเปล่าเป็นนมสดก็ยังได้ เวย์โปรตีนเชคจะอร่อยยิ่งขึ้น ถ้าแต่งรสตามชอบด้วยส่วนผสมต่อไปนี้  น้ำผึ้ง วานิลลา จันทน์เทศ อบเชย (ซินนามอน) โยเกิร์ต ผลไม้อบแห้ง เช่น ลูกเกด แอพริคอต และอินทผลัม นมผงหรือผงทำมิลค์เชครสช็อคโกแลต วานิลลา สตรอว์เบอร์รี่ และอื่นๆ ถ้าในแต่ละวันร่างกายคุณได้รับโปรตีนมากเกินไปก็เป็นผลเสียเหมือนกัน โดยเฉพาะกับไต เพราะฉะนั้นตารางโปรตีนจึงสำคัญมากสำหรับคนที่วางแผนจะเพิ่มเวย์โปรตีนไปในอาหารการกิน เขาแนะนำว่าผู้ใหญ่ ทั้งชายและหญิง (19 – 50) ควรบริโภคโปรตีน 0.8 กรัม (0.28 ออนซ์) ต่อน้ำหนักตัว 1 กิโลกรัมในแต่ละวัน เช่น ถ้าคุณหนัก 70 กิโลกรัม ก็ควรกินโปรตีนให้ได้ 56 กรัมทุกวัน  โดยทั่วไป นักกีฬาที่ต้องฝึกฝนด้านความเร็วและความแข็งแรง ควรได้รับโปรตีน 1.2 – 1.7 กรัมต่อน้ำหนักตัว 1 กิโลกรัม ส่วนนักกีฬาที่ต้องการความอึด แข่งได้นานๆ ต้องกินโปรตีนให้ได้ 1.2 – 1.4 กรัมต่อน้ำหนักตัว 1 กิโลกรัม  เพราะฉะนั้นถ้านักกีฬาหนัก 79 กิโลกรัม ก็ต้องกินโปรตีน 94.8 กรัมต่อวัน ถึงจะครบตามเกณฑ์ขั้นต่ำ โปรตีน 1.2 กรัมต่อน้ำหนักตัว 1 กิโลกรัม ใช้โปรแกรมหรือเว็บช่วยคำนวณก็ได้ ว่าอาหารแต่ละมื้อที่คุณกินเข้าไป จะได้โปรตีนเท่าไหร่ และแต่ละอาทิตย์รวมเป็นเท่าไหร่ จะได้รู้ปริมาณโปรตีนที่ต้องเสริมเข้าไป  มีหลายเว็บที่บอกปริมาณโปรตีนในอาหารชนิดต่างๆ ที่คุณกินในแต่ละวันและอาทิตย์ เว็บที่น่าสนใจก็เช่นเว็บนี้ ถ้าอ้างอิงจากตารางคำนวณโปรตีนแล้วร่างกายคุณต้องการโปรตีนเสริมจากอาหารมื้อหลัก แสดงว่าต้องกินเวย์โปรตีน พอรู้ปริมาณโปรตีนที่ร่างกายต้องการโดยใช้เว็บคำนวณข้อมูลทางโภชนาการแล้ว ก็ให้เอาไปลบกับปริมาณโปรตีนที่คุณได้รับจากอาหารที่เหมาะสม (ตามข้อมูลในตาราง) ได้ผลลัพธ์เท่าไหร่คือปริมาณที่ต้องเสริมด้วยเวย์โปรตีน  นอกจากนี้ ถ้าคุณเป็นชายหนุ่มผู้ออกกำลังกายเป็นประจำ ถ้ากินเวย์โปรตีน ก็จะช่วยให้ร่างกายฟื้นตัวได้เร็วยิ่งขึ้น เติมเวย์ผง 1 scoop (1 ช้อนตวง) ในคอร์นเฟลค แต่ถ้าเป็นข้าวโอ๊ตจะดีกว่า จากนั้นเอาช้อนคนๆ แล้วกินโลด แบบนี้ก็เพิ่มเวย์หรือก็คือเพิ่มโปรตีนในอาหารได้ง่าย ไม่ต้องปรับเปลี่ยนอาหารการกินมากนัก  ถ้าเติมเนยถั่ว 1 ช้อนโต๊ะ (ประมาณ14 กรัม) ลงไปด้วย ก็ยิ่งได้โปรตีนเสริม ให้ดื่มโปรตีนเชค 30 นาทีก่อนออกกำลัง เพราะระหว่างออก คุณจะสูญเสียเส้นใยกล้ามเนื้อ (muscle fibers) รวมถึงคาร์โบไฮเดรต (ไกลโคเจน) ในร่างกาย โปรตีนเชคที่ดื่มเข้าไปจะช่วยป้องกันการสูญเสียมวลกล้ามเนื้อ แถมเพิ่มพลังให้ฟื้นตัวรวดเร็ว ต้องรีบเติมพลังให้กล้ามเนื้อทันทีหลังออกกำลังเสร็จ ร่างกายจะได้ฟื้นตัวรวดเร็ว เขาวิจัยกันมาแล้วว่าการกินเวย์โปรตีนตามทันทีหลังออกกำลังกาย จะช่วยเพิ่มการสังเคราะห์โปรตีน ทำให้กล้ามเนื้อยิ่งแข็งแรง มื้อสุดท้ายของวัน อย่าลืมเติมเวย์ผงในอาหาร กรดอะมิโนในร่างกายจะได้เพิ่มสูงระหว่างคุณนอนหลับพักผ่อน ทำให้สร้างกล้ามเนื้อต่อไปได้ไม่ขาดตอน  หรือดื่มเวย์โปรตีนก่อนนอนด้วย ตอนนอนจะได้ไม่ขาดโปรตีน ถึงนอนแล้วร่างกายก็ยังสังเคราะห์โปรตีนต่อไป เดี๋ยวนี้มีแผนไดเอทมากมายที่ใช้เวย์โปรตีน แต่ส่วนใหญ่จะแนะนำให้ เสริม อาหารมื้อหลัก ไม่ใช่กินเวย์โปรตีน แทน อาหารไปเลย สาเหตุก็เพื่อให้โปรตีนเชคเสริมอาหารให้คุณอิ่มยิ่งขึ้น เลยกินจุกจิกน้อยลง น้ำหนักก็ลดตาม  ผสมเวย์โปรตีนในอาหารแคลอรี่ต่ำ แบบนั้นถึงจะช่วยสร้างเสริมกันให้มีประโยชน์สุขภาพดี   แต่อาหารโปรตีนสูง คาร์โบไฮเดรตต่ำ มากไปบางทีก็เป็นผลเสียต่อสุขภาพ  เพราะงั้นให้กินอาหารครบ 5 หมู่ในปริมาณที่เหมาะสมจะดีกว่า ตอนไดเอท คุณควรกินอาหารที่มีกากใย และลดน้ำตาล วิธีที่ง่ายที่สุดคือผสมผักผลไม้สดลงในโปรตีนเชคของคุณ เช่น   เพิ่มบลูเบอร์รี่หรือราสเบอร์รี่ เพราะ 2 อย่างนี้อุดมไฟเบอร์แถมน้ำตาลน้อย หรือเพิ่มผักปวยเล้ง (spinach) และแตงกวา ซึ่งเป็นผักไฟเบอร์สูง และไม่ฉุนเท่าผักอื่นๆ ผสมลงไปในโปรตีนเชคของคุณได้แบบไม่ขนลุกจนเกินไป  อย่าพยายามใส่น้ำผึ้ง เมเปิ้ลไซรัป หรือน้ำตาล เพราะแน่นอนว่าน้ำตาลมากไปไม่ดี จะกลายเป็น "ไดอ้วน" แทนไดเอท แค่ผลไม้ก็หวานตามธรรมชาติพอดีแล้ว แค่โปรตีนเชคก็ทำให้คุณอิ่มนาน แถมมีแรงเหลือเฟือ ไม่ต้องไปสรรหาขนมขบเคี้ยวอื่นๆ  มีงานวิจัยหนึ่งชี้ว่า คนที่ดื่มโปรตีนเชคก่อนกินบุฟเฟ่ต์ จะกินได้น้อยกว่าคนที่ไม่ดื่มเยอะเลย  ปกติเขาไม่แนะนำกัน แต่ก็เป็นเรื่องจริง ที่หากดื่มโปรตีนเชคหรือสมูธตี้ทดแทนมื้ออาหารแคลอรี่สูงไปเลย จะช่วยให้น้ำหนักลดฮวบทันตาเห็น เพราะงั้นให้ดื่มควบคู่ไปกับอาหารแคลอรี่ต่ำจะดีกว่า ช้าแต่ปลอดภัย   ดื่มโปรตีนเชคช่วยลดระดับน้ำตาลในเลือดที่เพิ่มสูงขึ้นหลังมื้ออาหารได้ด้วย รวมถึงช่วยเพิ่มอินซูลิน
ใช้เครื่องปั่น. เลือกรสเวย์โปรตีนที่ชอบ. ผสมผลไม้สดและอื่นๆ. เติมน้ำแข็งก้อน. เพิ่มรสชาติ. หาตารางโปรตีนที่ร่างกายต้องการจากในเน็ตหรือร้านขายยา. คำนวณว่าร่างกายคุณต้องการโปรตีนมากน้อยแค่ไหน โดยอ้างอิงจากน้ำหนักตัว. กำหนดปริมาณโปรตีนที่กิน. คุณต้องการโปรตีนเสริมเท่าไหร่. ผสมเวย์โปรตีนในอาหารเช้า. กินโปรตีนก่อนออกกำลัง. กินโปรตีนหลังออกกำลัง. ผสมเวย์โปรตีนในอาหารเย็น. รู้ก่อนว่าต้องผสมเวย์โปรตีนในอาหารแค่ไหน. กินโปรตีนเชคเสริมมื้ออาหารเพื่อลดน้ำหนัก. ดื่มเวย์โปรตีนเชคหรือสมูธตี้ก่อนมื้ออาหาร.
https://www.wikihow.com/Use-Whey-Protein https://www.wikihow.com/Use-Whey-Protein https://www.wikihow.com/Use-Whey-Protein https://www.wikihow.com/Use-Whey-Protein
Making a Protein Shake or Smoothie Calculating Your Protein Requirements Using Whey Protein to Build Muscle Encouraging Weight Loss With Whey Protein